REPUBLIKA HRVATSKA

MEĐIMURSKA ŽUPANIJA

OŠ DONJI KRALJEVEC

**Čakovečka 7, Donji Kraljevec**

**40320 Donji Kraljevec**

KLASA: 602-02/17-01-0

URBROJ: 2109-52/17-01-32/22

Donji Kraljevec, 12.12.2019.

 **ZAPISNIK S 22. SJEDNICE ŠKOLSKOG ODBORA**

 **ODRŽANE DANA 12.12.2019. GODINE**

Sjednica je započela u 12:00 sati u prostorijama škole.

Prisutni:

Sanja Horvat Pahek– predsjednica ŠO

Nikola Zuzel - član

Maja Lukman Šprajc- članica

Miljenka Vidović Mohl - članica

Sandra Vlahek – ravnateljica škole

Blaženka Hegeduš – tajnica i računovotkinja škole

Odsutni:

Tihomir Horvat

Zvonimir Vlah – ispričao svoj izostanak

Kristijan Baranašić – ispričao svoj izostanak

 Predsjednica Školskog odbora gđa. Sanja Horvat Pahek, pozdravila je sve prisutne te konstatirala da je prisutan dovoljan broj članova za donošenje pravovaljanih odluka, nakon toga predlaže sljedeći Dnevni red:

**DNEVNI RED:**

1. PRIHVAĆANJE ZAPISNIKA S 20. I 21. SJEDNICE
2. DONOŠENJE ODLUKE O NADOKNADI RADNIH DANA PROVEDENIH U ŠTRAJKU ZA OŠ DONJI KRALJEVEC
3. DONOŠENJE REBALANSA PRORAČUNA ZA 2019.GODINU
4. DONOŠENJE FINANCIJSKOG PLANA ZA 2020. S PROJEKCIJAMA ZA 3 GODINE

5.       OSTALA PITANJA I PRIJEDLOZI

Dopuna Dnevnog reda:

1. ODLUKA O NADOKNADI PUTNIH TROŠKOVA ZA ČLANICU ŠO MAJU LUKMAN ŠPRAJC

**Dopunjeni dnevni red se jednoglasno usvaja.**

**Rasprava po Dnevnom redu:**

**Točka 1.**

 Predsjednica ŠO navodi kako su članovi ŠO putem elektronske pošte dobili zapisnike s 20. i 21. sjednice ŠO. Zapisnik s 20. sjednice ŠO je izmijenjen kako je dogovoreno na 21. sjednici. Članovi su se izjasnili kako su pročitali oba zapisnika te da nemaju primjedbe na iste. Predsjednica daje zapisnike s 20. i 21. sjednice ŠO na prihvaćanje. Zapisnici su jednoglasno prihvaćeni.

**Predsjednica konstatira da su zapisnici s 20. i 21. sjednice ŠO jednoglasno prihvaćeni.**

**Točka 2 .**

 Predsjednica ŠO daje riječ ravnateljici škole, gđi Sandri Vlahek, koja upoznaje ŠO s Prijedlogom nadoknade radnih dana provedenih u štrajku za OŠ Donji Kraljevec. Isti Prijedlog ravnateljica je već predstavila na Učiteljskom vijeću te na Vijeću roditelja gdje je isti prihvaćen. Nadalje navodi kako tijekom štrajka u OŠ Donji Kraljevec nije odrađeno ukupno 16 nastavnih radnih dana. Neki razredi su imali aktivnosti i za vrijeme štrajka tako da broj nastavnih radnih dana za svaki razred nije isti. Najviše nastavnih radnih dana nedostaje 1.i 2. razredu.

Prema uputama koje smo dobili iz MZO ravnateljica predlaže sljedeće:

1. 23.12.2019. (ponedjeljak)- 1. dio zimskih praznika

2. 11.1.2020.(subota)

3. 24.2.2020. (ponedjeljak) – 2. dio zimskih praznika

4. 25.2.2020. (utorak) – 2. dio zimskih praznika

5. 26.2.2020. (srijeda) – 2. dio zimskih praznika

6. 27.2.2020. (četvrtak) – 2. dio zimskih praznika

7. 28.2.2020. (petak) – 2. dio zimskih praznika

8. 9.4.2020.(četvrtak)- proljetni praznici

9. 18.4.2020. (subota)

10. 3.6.2020. (srijeda) – bio je planiran Dan škole

11. 12.6.2020. (petak)- bilo je planirano usavršavanje učitelja

12. 18.6.2020. (četvrtak)- ljetni praznici

13. 19.6.2020. (petak)- ljetni praznici

14. 23.6.2020. (utorak)- ljetni praznici

15. 24.6.2020. (srijeda)- ljetni praznici

16. 25.6.2020. (četvrtak) – ljetni praznici

Subotama bi se odrađivali sati od ponedjeljka jer je ukupno izgubljeno 4 dana ponedjeljkom. 24. i 25.6. bi trebali raditi samo učenici 1. i 2. razreda, a ravnateljica planira te dane omogućiti i učiteljima predmetne nastave da nadoknade sate koji bi im još eventualno nedostajali. Predsjednica ŠO daje Prijedlog ravnateljice o nadoknadi radnih dana provedenih u štrajku na raspravu i glasanje. Nije bilo primjedbi niti nejasnoća te je započelo glasanje. S 4 glasa ZA, jednoglasno je donesena Odluka o nadoknadi radnih dana provedenih u štrajku za OŠ Donji Kraljevec. Ravnateljica naglašava kako se Odluka treba poslati Osnivaču na odobrenje te da nakon toga treba izmijeniti i GPP te Kurikulum škole. Ista će se početi primjenjivati odmah nakon dobivanja suglasnosti od strane MŽ.

**Predsjednica konstatira da je jednoglasno donesena Odluka o nadoknadi radnih dana provedenih u štrajku za OŠ Donji Kraljevec.**

**Točka 3 .**

 Predsjednica ŠO daje riječ gđi. Blaženki Hegeduš, tajnici i računovotkinji škole koja prezentira i objašnjava Rebalans proračuna za 2019. godinu. Dokument je prethodno poslan svim članovima ŠO na mail. Nakon izlaganja računovotkinje, predsjednica ŠO daje Rebalans proračuna za 2019. godinu na raspravu. Nije bilo dodatnih pitanja pa se pristupilo glasanju. S 4 glasa ZA, Rebalans proračuna za 2019. godinu je jednoglasno donesen.

**Predsjednica ŠO konstatira da je Rebalans proračuna za 2019. godinu (u prilogu) jednoglasno donesen.**

**Točka 4.**

 Predsjednica ŠO daje riječ gđi. Blaženki Hegeduš, tajnici i računovotkinji škole koja prezentira i objašnjava Financijski plan za 2020. godinu s projekcijama za 3 godine. Nakon prezentacije računovotkinje predsjednica je otvorila raspravu. Nije bilo nejasnoća te se pristupilo glasanju. S 4 glasa ZA, Financijski plan za 2020. godinu s projekcijama za 3 godine je jednoglasno donesen.

**Predsjednica ŠO konstatira da je Financijski plan za 2020. godinu s projekcijama za 3 godine (u prilogu) jednoglasno donesen.**

**Točka 5.**

 Predsjednica ŠO daje riječ ravnateljici škole koja predlaže ŠO da se članici ŠO, zapisničarki Maji Lukman Šprajc, prof. isplate putni troškovi za dolazak na sjednice ŠO za vrijeme kada koristi rodiljni dopust. Predsjednica ŠO daje prijedlog ravnateljice na raspravu i glasanje. Nije bilo primjedbi te je s 4 glasa ZA jednoglasno donesena odluka da se Maji Lukman Šprajc isplate putni troškovi za dolazak na sjednice ŠO za vrijeme trajanja rodiljnoga dopusta.

**Predsjednica ŠO konstatira da je jednoglasno donesena odluka da se članici ŠO, Maji Lukman Šprajc, isplate putni troškovi za dolazak na sjednice ŠO za vrijeme trajanja rodiljnoga dopusta.**

**Točka 6.**

Nije bilo ostalih pitanja.

Sjednica ŠO završava u 12:55 sati.

Zapisničarka: Predsjednica Školskog odbora:

**Maja Lukman Šprajc, prof. m.p. Sanja Horvat Pahek, prof.**